Na temelju članka 17. stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22), članka 19. stavka 1. alineje 11. i članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 26. Statuta Općine Kloštar Ivanić („Glasnik Zagrebačke županije“ broj 13/21), Općinsko vijeće Općine Kloštar Ivanić na 24. sjednici održanoj dana 26.02.2025. godine donijelo je

**ODLUKU**

**o donošenju Procjene rizika od velikih nesreća za Općinu Kloštar Ivanić**

**Članak 1.**

Donosi se Procjena rizika od velikih nesreća za Općinu Kloštar Ivanić, koju je izradila Radna skupina osnovana Odlukom općinskog načelnika o postupku izrade Procjene rizika od velikih nesreća za Općinu Kloštar Ivanić i osnivanju Radne skupine (KLASA: 240-01/24-01/001, URBROJ: 238-14-02-24-02 od 17. listopada 2024.god.).

**Članak 2.**

Temeljem članka 7. stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne Novine“ broj 65/16), za potrebe izrade Procjene rizika od velikih nesreća za Općinu Kloštar Ivanić iz članka 1. ove Odluke, ugovorom je angažiran ovlaštenik za prvu grupu stručnih poslova u području planiranja civilne zaštite, u svojstvu konzultanta - Defensor, Ustanova za obrazovanje odraslih za poslove zaštite osoba i imovine, Zagrebačka 71, 42 000 Varaždin.

**Članak 3.**

Procjena rizika od velikih nesreća za Općinu Kloštar Ivanić čini prilog i sastavni dio ove Odluke.

**Članak 4.**

Stupanjem na snagu ove Odluke prestaje važiti Odluka o donošenju Procjene rizika od velikih nesreća za Općinu Kloštar Ivanić („Glasnik Zagrebačke županije“ broj 61/21).

**Članak 5.**

Ova Odluka stupa na snagu osmi dan od dana objave u „Glasniku Zagrebačke županije“.

KLASA: 240-01/24-01/001

URBROJ: 238-14-01-25-6

Kloštar Ivanić, 26.02.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA:

Miljenko Majdek