Temeljem članka 13. stavak 8. Zakona o zaštiti od požara („Narodne novine“ broj 92/10, 114/22) i članka 26. Statuta Općine Kloštar Ivanić („Glasnik Zagrebačke županije“, broj 13/21), Općinsko vijeće Općine Kloštar Ivanić na 24. sjednici održanoj dana 26.02.2025. godine donijelo je

**IZVJEŠĆE O STANJU ZAŠTITE OD POŽARA**

**I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA**

**NA PODRUČJU OPĆINE KLOŠTAR IVANIĆ ZA 2024. GODINU**

# 1. UVOD

Zaštita od požara uređena je Zakonom o zaštiti od požara ("Narodne novine", broj 92/10, 114/22) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# 2. ORGANIZACIJA VATROGASTVA NA PODRUČJU OPĆINE KLOŠTAR IVANIĆ

Na području Općine Kloštar Ivanić djeluje Vatrogasna postrojba Grada Ivanić - Grada i dobrovoljna vatrogasna društva s područja Općine Kloštar Ivanić uz koordinaciju Vatrogasne zajednice Općine Kloštar Ivanić. Vatrogasna postrojba Grada Ivanić - Grada obavlja, na temelju Ugovora od 31.01.2021. godine, vatrogasnu djelatnost u provedbi mjera zaštite od požara ili eksplozija što se sastoji u gašenju požara i spašavanju ljudi i imovine ugroženih požarom i eksplozijom, obavljanju tehničke intervencije u nezgodama i opasnim situacijama (prometne nesreće, elementarne nepogode, tehnološke nesreće i sl.), 24-satno vatrogasno dežurstvo na broju 193.

U Vatrogasnoj zajednici Općine Kloštar Ivanić djeluje osam DVD-a od kojih su samo tri društva (DVD Kloštar Ivanić, DVD Lipovec Lonjski i DVD Krišci) operativna na cijelom području Općine Kloštar Ivanić, a preostalih pet djeluje u okviru svojeg mjesta.

Vatrogasna zajednica Općine kao udruga vatrogasaca Općine koordinira rad svojih članova (društava), provodi obuku kadrova, nabavlja opremu, organizira društvena natjecanja te vrši ostale akcije po planu zaštite od požara. Procjenom ugroženosti od požara i tehnološke eksplozije odredit će se novo ustrojstvo te će se DVD Kloštar Ivanić imenovati središnjom vatrogasnom postrojbom na području Općine Kloštar Ivanić, s obzirom na to da područje Općine čini 1 požarni sektor.

Zadaće i ciljevi operativnih snaga vatrogastva Općine utvrđeni su Zakonom o vatrogastvu („Narodne novine“ broj 125/19, 114/22), Zakonom o zaštiti od požara („Narodne novine“ broj 92/10, 114/22), Statutom i Godišnjim programom rada.

Pregled aktivnosti provedenih u 2024.god.:

provođenje preventivnih mjera: dežurstva i ophodnje svih društava posebice u vrijeme paljenja trave, korova i „Uskrsnih krjesova“,

* provođenje osposobljavanja i usavršavanja vatrogasnih kadrova putem teorijske nastave, praktičnim, kondicijskim i tjelesnim vježbama,
* donošenje Financijskog plana i Godišnjeg programa rada,
* provjera ispravnosti postojeće opreme i vozila,
* provođenje vježbi,
* obavješćivanje stanovništva o zabrani spaljivanja u ljetnim mjesecima putem letaka i javnih medija (suzbijanje požara otvorenog tipa),
* održavanje sastanaka Zapovjedništva,
* provođenje teorijske nastave i praktičnih vježbi prema vježbovniku s operativom,
* obilježavanje dana Sv. Florijana,
* obavljeni su redovni liječnički pregledi operativne postrojbe,
* čišćenje spremišta i garaža te održavanje opreme i vozila,
* rad na promociji vatrogasne službe i primanje mladih članova.

Tablica 1: Pregled aktivnosti VZO Kloštar Ivanić za 2024.god.

|  |  |
| --- | --- |
| **POPIS POSTOJEĆE OPREME** | VOZILA DVD KLOŠTAR IVANIĆ:   * navalno vozilo (3000 l vode, 300 l pjenilo; pumpa 16/24 * navalno vozilo (2000 l vode, 50 l pjenilo; pumpa 16/8) * malo navalno vozilo (300 l vode, 20 l pjenilo; pumpa UHPS) * kombi vozilo za prijevoz vatrogasaca 8+1   VOZILA DVD LIPOVEC LONJSKI:   * navalno vozilo (2000 l vode, 50 l pjenilo; pumpa 8/8) * kombi vozilo za prijevoz vatrogasaca 8+1   VOZILA DVD BEŠLINEC:   * kombi vozilo za prijevoz vatrogasaca 8+1 * kombi vozilo za prijevoz vatrogasaca 8+1   VOZILA DVD ČEMERNICA LONJSKA: nema  VOZILA DVD KRIŽCI:   * navalno vozilo (2500 l vode, 50 l pjenilo; pumpa 8/8) * autocisterna (5000 l vode, pumpa 8/8 * kombi vozilo za prijevoz vatrogasaca 8+1   VOZILA DVD OBREŠKA:   * kombi vozilo za prijevoz vatrogasaca   VOZILA DVD SOBOČANI: nema |
| **BROJ ČLANOVA**  (zaposleni, operativni, volonteri) | * Članova-oko 600 * Operativnih-95 |
| **POPIS AKTIVNOSTI PROVEDENIH U 2024.god.**  (akcije, edukacije, usavršavanja, intervencije i sl.) | * Izvještaj o radu nakon Skupštine VZO kao i intervencije |

# 3. PREVENTIVNA DJELATNOST

Općina Kloštar Ivanić, obavezana je temeljem iskustva iz protekle požarne sezone izvršiti usklađivanje svih podataka i odrednica iz važećih planova zaštite od požara.

Općina Kloštar Ivanić obavezna je organizirati sjednice Stožera civilne zaštite i vatrogasnog zapovjedništva, tematski vezano uz pripremu požarne sezone na kojima je potrebno:

* razmotriti stanje zaštite od požara na području Općine Kloštar Ivanić i usvojiti Plan rada za tekuću požarnu sezonu,
* razmotriti, razraditi i usvojiti projekciju korištenja Financijskim planom osiguranih sredstava za provođenje zadataka tijekom požarne sezone,
* predložiti usvajanje Plana operativne provedbe Programa aktivnosti na području Općine Kloštar Ivanić,
* predložiti usvajanje Plana aktivnog uključenja svih subjekata zaštite od požara na području Općine Kloštar Ivanić, vodeći računa o uskladbi s Planom angažiranja vatrogasnih snaga na području Zagrebačke županije,
* predložiti potrebne radnje i odrediti pogodne lokalitete i prostore radi uspostave odgovarajućih zapovjednih mjesta za koordinaciju gašenja požara, sukladno odredbama Plana intervencija kod velikih požara otvorenog prostora na teritoriju Republike Hrvatske (“Narodne novine” broj 25/01), a izvješće o istome dostaviti Vatrogasnoj zajednici Zagrebačke županije,
* razmotriti i po potrebi dodatno razraditi provođenje postupanja za uključivanje osoba s posebnim ovlastima kod izvanrednih događaja, a radi poduzimanja mjera i radnji iz svoje nadležnosti i Stožera civilne zaštite u slučaju kada je zbog razmjera opasnosti od požara na otvorenom prostoru potrebno proglasiti veliku nesreću ili katastrofu sukladno odredbama Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (“Narodne novine”, broj 126/19).
* izvješća (zapisnici) i radni materijali sa svakog održanog Stožera civilne zaštite Općine Kloštar Ivanić obavezno se dostavljaju nadležnoj Vatrogasnoj zajednici Zagrebačke županije – županijskom vatrogasnom zapovjedniku i Područnom uredu civilne zaštite Zagreb.

# 4. FINANCIRANJE

Općina Kloštar Ivanić, zastupana po općinskom načelniku sklopila je sa Vatrogasnom zajednicom Općine Kloštar Ivanić, Ugovor o izravnoj dodjeli financijskih sredstava iz Proračuna Općine Kloštar Ivanić za financiranje redovne djelatnosti dobrovoljnih vatrogasnih društva i vatrogasne zajednice te za opremanje njenih članica u 2024. godini, kao i financiranje javne vatrogasne postrojbe u iznosu od 187.645,00 EURA obzirom na zakonsku obvezu financiranja istog prema odredbama članka 110. i 111. Zakona o vatrogastvu („Narodne novine“ br. 125/19 i 114/22).

# 5. ZAKLJUČAK

Zakonska je obveza čelništva jedinice lokalne samouprave skrbiti o potrebama i interesima građana na svom području za organiziranjem učinkovite protupožarne zaštite. Jedan od segmenta protupožarne zaštite je organiziranje vatrogasnih postrojbi, koje su stručno osposobljenje u provedbi protupožarne preventive, gašenju požara, spašavanju ljudi i imovine ugroženih požarom i eksplozijom te pružanju tehničke pomoći u nezgodama, ekološkim i drugim nesrećama.

Promidžbenim aktivnostima potrebno je nastaviti na jačanju svijesti građana o pridržavanju preventivnih mjera zaštite od požara, kojima se žitelje upozorava na opasnosti uporabe otvorene vatre i drugih potencijalnih opasnosti od nastanka požara.

# IZVJEŠĆE PO TOČKAMA GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE OPĆINE KLOŠTAR IVANIĆ ZA 2024. GODINU:

Sukladno članku 13. stavka 4. Zakona o zaštiti od požara („Narodne novine“ broj 92/10, 114/22), članka 26. Statuta Općine Kloštar Ivanić („Službeni glasnik Zagrebačke županije“ broj 13/21), a temeljem Procjene ugroženosti od požara i tehnološke eksplozije Općine Kloštar Ivanić („Službeni glasnik Zagrebačke županije“ broj 61/21) i Godišnjeg provedbenog plana unapređenja zaštite od požara za područje Zagrebačke županije za 2024. godinu „Glasnik Zagrebačke županije“ broj 54/23), Općinsko vijeće Općine Kloštar Ivanić na 18. sjednici održanoj 07.03.2024. godine donosi

**ORGANIZACIJSKE MJERE**

* Sukladno izračunu o potrebnom broju vatrogasaca iz Procjene ugroženosti od požara i tehnoloških eksplozija Općine Kloštar Ivanić osiguran je potreban broj operativnih vatrogasaca. Operativni vatrogasac može biti profesionalni ili dobrovoljni vatrogasac uz zadovoljavanje uvjeta propisanih člankom 41. i 51. Zakona o vatrogastvu („Narodne novine“ broj 125/19, 114/22)
* Sukladno Odluci o komunalnim djelatnostima na području Općine Kloštar Ivanić (“Glasnik Zagrebačke županije“, broj 5/19, 12/19, 51/22 ), pod dimnjačarskim poslovima podrazumijeva se čišćenje i kontrola dimnjaka, dimovoda i uređaja za loženje u građevinama. Dimnjačarske poslove na području Općine obavlja MIVEGRA d.o.o., Ivanić-Grad, Predavčeva 12, sukladno Ugovoru o koncesiji za obavljanje komunalne djelatnosti – dimnjačarski poslovi na području Općine Kloštar Ivanić.

**NORMATIVNE MJERE**

* Općina Kloštar Ivanić sukladno članku 13. stavku 6. Zakona o zaštiti od požara („Narodne novine“ broj 92/10, 114/22), najmanje jednom godišnje usklađuje Plan zaštite od požara s novo nastalim uvjetima. Općina Kloštar Ivanić sukladno članku 13. stavku 7. Zakona o zaštiti od požara („Narodne novine“ broj 92/10, 114/22) najmanje jednom u 5 godina usklađuje procjenu ugroženosti s novonastalim uvjetima. Općina Kloštar Ivanić pristupila je usklađivanju Procjene ugroženosti od požara i tehnološke eksplozije te Plana zaštite od požara 2019. godine. Procjena ugroženosti od požara o tehnološke eksplozije Općine Kloštar Ivanić je izrađena te je zatražena suglasnost od MUP – Ravnateljstva civilne zaštite – Područni ured civilne zaštite Zagreb – Službe za inspekcijske poslove. Suglasnost nije pribavljena s obzirom da istoj prethodi izrada Vatrogasnog plana Republike Hrvatske i Vatrogasnog plana Zagrebačke županije kako bi Općina Kloštar Ivanić bila u mogućnosti izraditi vlastiti Vatrogasni plan, s obzirom na članak 50. stavak 5. Zakona o vatrogastvu („Narodne novine“ broj 125/19, 114/22), koji navodi: „ Vatrogasnim planom jedinice lokalne samouprave, u skladu s vatrogasnim planom Republike Hrvatske i vatrogasnim planom županije, obrađuje se:
* organizacija vatrogastva prema očekivanim rizicima od izvanrednih događaja u jedinici lokalne samouprave, osobito tijekom požarne sezone i izvanrednih mjera (poplave, potresi i drugo) u pogledu broja vatrogasaca, obrazovanja, broja i rasporeda vatrogasnih postrojbi, njihova međusobnog odnosa, pravila rada i opremanja vatrogasnom tehnikom
* zadaće, područja odgovornosti i djelovanja svih javnih vatrogasnih postrojbi i dobrovoljnih vatrogasnih društava na području jedinice lokalne samouprave
* potrebe u vatrogastvu za područje jedinice lokalne samouprave.“.
* Općina Kloštar Ivanić donijela je Odluku o agrotehničkim mjerama u svrhu zaštite poljoprivrednog zemljišta i o mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Kloštar Ivanić („Glasnik Zagrebačke županije“ broj 25/19).

**TEHNIČKE MJERE**

* Dobrovoljna vatrogasna društva s područja Općine opremljena su sukladno Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine“ broj 91/02) i Pravilniku tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“ broj 31/11).
* Dobrovoljna vatrogasna društva Kloštar Ivanić, Lipovec Lonjski, Krišci te Bešlinec posjeduju prijenosne i ugradbene radio stanice. Područje Općine nije u potpunosti pokriveno kvalitetnim radiosignalom s repetitora zbog toga je komunikacija radiostanicama na intervenciji omogućena u pravilu u simplex vezi. Komunikacija s ostalim vatrogasnim društvima moguća je isključivo putem mobitela. Dojave o vatrogasnoj intervenciji dojavljuju se u VOC VP grada Ivanić Grad odakle se dalje uzbunjuju vatrogasna društva na području Općine Kloštar Ivanić te druge žurne službe.

**URBANISTIČKE MJERE**

* U postupku donošenja te ažuriranja Prostornog plana uređenja Općine Kloštar Ivanić, kao i ostale prostorno – planske dokumentacije, Općina Kloštar Ivanić primjenjuje mjere zaštite od požara sukladno važećim propisima.
* Općinski načelnik Općine Kloštar Ivanić donio je Plan čišćenja cestovnog pojasa od lako zapaljivih tvari na nerazvrstanim cestama Općine Kloštar Ivanić (KLASA: 245-01/24-01/001, URBROJ: 238-14-02-24-14, od 07.03.2024.god.).

**ORGANIZACIJSKE I ADMINISTRATIVNE MJERE ZAŠTITE OD POŽARA NA OTVORENOM PROSTORU**

* Na području Općine Kloštar Ivanić nema odlagališta otpada već samo reciklažno dvorište koje se nalazi na lokaciji Čemernička 34, Kloštar Ivanić (kod Sajmišta).
* Općina Kloštar Ivanić donijela je Odluku o agrotehničkim mjerama u svrhu zaštite poljoprivrednog zemljišta i o mjerama za uređivanje i održavanje poljoprivrednih rudina te mjerama zaštite od požara na poljoprivrednom zemljištu na području Općine Kloštar Ivanić („Glasnik Zagrebačke županije“ broj 25/19).
* Općinski načelnik Općine Kloštar Ivanić donio je Plan čišćenja cestovnog pojasa od lako zapaljivih tvari na nerazvrstanim cestama Općine Kloštar Ivanić (KLASA: 245-01/24-01/001, URBROJ: 238-14-02-24-14, od 07.03.2024.god.).

KLASA: 245-01/24-01/001

URBROJ: 238-14-01-24-16

Kloštar Ivanić, 26.02.2025.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK OPĆINSKOG VIJEĆA:

Miljenko Majdek